OB gaan skenking van Mandela-standbeeld ondersoek | Maroela Media
‘n Standbeeld van oudpresident Nelson Mandela. Foto: Ter illustrasie/Nardus Engelbrecht/SAPA
Die Openbare Beskermer (OB) het op versoek van die VF Plus besluit om ongerymdhede te ondersoek rondom die Nelson Mandela-standbeeld van meer as R6 miljoen wat die vorige ANC-stadsraad van Johannesburg verlede jaar aan die Palestynse stad Ramallah geskenk het.
Volgens adv. Anton Alberts, voorsitter van die VF Plus en partyleier in Gauteng, het sy party die OB tien maande gelede, aan die begin van Mei verlede jaar, gevra om die moontlikheid van tenderbedrog met die skenking te ondersoek.
“Die OB is in besonder gevra om ondersoek in te stel of Johannesburg sy eie tenderregulasies verbreek het met die aanstelling van Dali Tambo se maatskappy Koketso Growth om die projek te bestuur.”
Alberts het gesê die uitgawe is boonop aangegaan in ŉ tyd waarin die stadsraad geld moes leen om sy diensleweringskostes te dek. “Die spandabelrige vermorsing is verder gevoer deurdat ŉ afvaardiging van die stadsraad onder leiding van die burgemeester, Parks Tau, self na Ramallah gereis het om die bronsbeeld te onthul.”
Alberts het gesê dit is ŉ oorwinning vir skoon regering en vir die Joodse gemeenskap in Israel en Suid-Afrika aangesien die ANC met uitsprake en dié soort optrede oënskynlik duidelik kant kies vir die Palestyne in die komplekse kwessie tussen Israel en Palestina.
Hy het gesê dit sou jammer wees indien dit sou blyk dat die ANC op onreëlmatige wyse geld beskikbaar gestel het om sodoende hul solidariteit met die Palestyne te bewys.
Is dit nie ironies hoe die anti-kolonisasie kampvegter se standbeeld so ultra-westers aangetrek is nie?
Sy klere lyk gekreukel. Nie goeie afwerking nie.
Ek persoonlik dink dis baie realisties…..trek jou baadjie aan, maak een knoop vas, lig jou arm op, ek kyk hoe ‘ongekreukel’ lyk hy nou…..
Ek’s nie ‘n Mandela ‘fan’ nie, maar daar’s niks verkeerd met die standbeeld nie….
wat maak sy klere saak? ek wonder eerder wat kan die standbeeld aan die lot van die Ramallah vemeenskap doen? kon die geld nie beter aangewend word tit voordeel van die erfbelasting en munisipale dienste betalers van Johannesburg nie?
Wonder hoekom die broek gekreukel is?
at asseblief? wat maak die toestand van sy klere saak? kon die geld nie beter aangewend word tot voordeel van die erfbelasting en munisipale dienste betalers van Johannesburg nie? as Mandela beelde aan ander nasies geskenk moet word, maar die Mandela foundation dit befonds.
Die anc het mos die geneigdheid om hulle te skaar aan die kant van die uitvaagsels van ons wereld en onderdrukkers van mense regte. Snaaks vir n sogenaamde bevrydings organisasie.Kyk maar China, Kuba en Zimbabwe